|  |
| --- |
| **OBRAZAC****sudjelovanja javnosti u internetskom savjetovanju o nacrtu prijedloga odluke** **ili drugog općeg akta**  |
| **Naziv nacrta odluke ili drugog općeg akta o kojem se provodi savjetovanje** | Pravilnik o izmjenama i dopunama pravilnika o financiranju provedbe lovnogospodarskih osnova koje provode udruge ovlaštenici prava lova na području Grada Zagreba |
| **Naziv gradskog upravnog tijela nadležnog za izradu nacrta**  | **Gradski ured za gospodarstvo, ekološku održivost i strategijsko planiranje** |
| **Obrazloženje razloga i ciljeva koji se žele postići donošenjem akta**  | Zakon o lovstvu (Narodne novine 99/18, 32/19 i 32/20) propisuje da je divljač dobro od interesa za Republiku Hrvatsku i da ima njezinu osobitu zaštitu, te da je ustanovljenje lovišta od interesa za Republiku Hrvatsku. S ciljem osiguranja održivog gospodarenja divljači i njihovih staništa, unapređenja vitalnosti populacije divljači, proizvodne sposobnosti staništa i biološke raznolikosti, na području Grada Zagreba ustanovljeno je 11 zajedničkih lovišta, te jedno državno lovište. Sva lovišta dana su u zakup udrugama, koje su time stekle prava i obveze ovlaštenika prava lova, te su dužne osiguravati zakonitost, pravilnost i pravodobnost u provođenju lovnogospodarskih osnova za što su potrebna znatna financijska sredstva. Lovoovlaštenici su dužni poduzimati mjere radi sprječavanja šteta od divljači i na divljači, a od osobitog interesa za Grad Zagreb su mjere provedbom kojih lovoovlaštenici u lovištima kontroliraju populacije problematičnih vrsta divljači (divljih svinja, lisica, čagljeva, vrana) čime se smanjuje pojavnost ovih vrsta divljači u urbanom dijelu grada. Predloženim izmjenama i dopunama Pravilnika o financiranju provedbe lovnogospodarskih osnova koje provode udruge ovlaštenici prava lova na području Grada Zagreba povećava se ukupni iznos potpore na 8.300,00 eura po lovištu, s time da se i nadalje 30% od ukupno odobrenog iznosa udruga može koristiti za razvoj i unapređenje lovstva (lovno-tehnički objekti, nabava divljači i stručna osoba), a 70% od ukupno odobrenog iznosa udruga može koristiti za aktivnosti vezane uz sprečavanje šteta od divljači. Uz to predlaže se povećanje sredstava za aktivnost izlučenja jedinki svinje divlje, lisice čaglja, vrana sivih i vrana gačaca, kako bi se dodatno utjecalo na spriječavanje ulaska divljači u urbani gradski prostor, te uvođenje odredbe o provedbi kontrole nad namjenskim utroškom odobrenih sredstava. Sredstva za financiranje aktivnosti udruga prema ovom pravilniku, planiraju se u proračunu Grada Zagreba iz sredstava naknade za pravo lova i općih prihoda i primitaka. |
| **Razdoblje internetskog savjetovanja****od 16. travnja do 16. svibnja 2024.*****(početak i završetak)*** |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Datum dostavljanja |  |

**Važna napomena:**

**Popunjeni obrazac dostaviti na adresu elektroničke pošte:**

**savjetovanje-gospodarstvo@zagreb.hr** **uključivo s 16. svibnja 2024.**

**Po završetku savjetovanja, sve pristigle primjedbe/prijedlozi biti će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.**

**Anonimni, uvredljivi i irelevantni komentari neće se objaviti.**